Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: az atomenergiáról szóló 1996. évi CXVI. törvény 10. § (1) bekezdésében megfogalmazott felelõsség
Paragraph Index: 2801

i) a beavatkozási rajzokat, részterveket, valamint a szükséges részletességû helyszín- és/vagy szintrajzokat. 5.142. Az átmeneti tároló tûzvédelmi szervezetének és üzemeltetõ személyzetének helyismeretét megfelelõ szinten kell tartani. 5.143. Az üzemeltetõ személyzet tûzvédelmi tevékenységét és a tûzoltósággal való együttmûködés speciális követelményeit oktatással kell biztosítani. 5.144. Az üzemeltetõ szervezetnek – a tûzoltósággal együttmûködve – minden, az átmeneti tárolóban megtörtént tûzeset ki kell vizsgálnia. A tûzeseteket a létesítmény biztonsága szempontjából minõsíteni kell. Ezen túlmenõen elemezni kell minden olyan, a létesítményen kívül bekövetkezett tûzesetet vagy robbanást is, amely a nukleáris biztonsági funkciók maradéktalan ellátását akadályozta, vagy akadályozhatta volna. 5.18. ÜZEMELTETÉSI TAPASZTALATOK 5.18.1. Más átmeneti tárolók tapasztalatainak gyûjtése 5.145. Az üzemeltetõ szervezetnek biztosítania kell az átmeneti tároló üzemeltetésével kapcsolatos tapasztalatok rendszeres és folyamatos gyûjtését, elemzését, értékelését az üzemeltetés biztonsági színvonalának fenntartása és növelése érdekében. 5.146. Az üzemeltetési tapasztalatok elemzésekor és értékelésekor elsõdleges jelentõséget kell tulajdonítani az üzemeltetés (beleértve a karbantartást, javítást, ellenõrzést és felülvizsgálatot) során tapasztalt rendellenességek és bekövetkezett üzemzavari és biztonságot érintõ események kivizsgálásának, az ok feltárásának, valós és lehetséges következményeik súlyossága megítélésének, valamint a hasonló rendellenességek elkerülésére irányuló intézkedések meghatározásának. 5.18.2. Az üzemeltetési tapasztalatok hasznosítása 5.147. Az üzemeltetési tapasztalatok eredményeit az üzemeltetõ személyzet idõszakos és rendkívüli oktatási programjába a szükséges mértékig be kell építeni. 5.148. A biztonsági rendszerek és rendszerelemek tervezett és várható maradék élettartamát az üzemeltetési tapasztalatok, a biztonsági mutatók és trendek elemzése alapján össze kell vetni, és ezt az idõszakos vizsgálatok, cserék, rekonstrukciók tervezésénél figyelembe kell venni. 5.18.3. Dokumentálás 5.149. Az üzemeltetõ szervezetnek írott és megfelelõen jóváhagyott eljárásrendben szabályoznia kell az üzemeltetési tapasztalatok gyûjtésének, elemzésének és dokumentálásának követelményeit. 5.150. Az üzemeltetési tapasztalatok alapján szükséges intézkedések végrehajtását határidõhöz kell kötni. A tervezett intézkedések jegyzékét és határidõit az üzemeltetõ szervezet vezetõsége köteles folyamatosan figyelemmel kísérni és az újabb tapasztalatok figyelembevételével a szükséges mértékben módosítani. 5.19. ÜZEMELTETÉSI DOKUMENTÁCIÓ 5.151. Az üzemeltetõ szervezetnek írott eljárásrendben kell szabályoznia a biztonsági rendszerek és rendszerelemek teljes élettartamára vonatkozó üzemeltetési dokumentáció kezelését. 5.152. A dokumentáció kezelésének szabályozása minimálisan az alábbiakra terjedjen ki:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes